Amparo Alonso Betanzos

**Amparo Alonso Betanzos** (Vigo, Pontevedra, 1961eko urriaren 10a) ingeniari kimiko galiziarra da, adimen artifizialeko ikertzailea, Adimen Artifizialeko Espainiako Elkarteko (AEPIA) presidentea eta Coruñako Unibertsitateko (UDC) Informatika Fakultateko LIDIA ikerketa taldeko (Adimen Artifizialeko I+G Laborategia) koordinatzailea. Programaren nazioarteko lehen edizioan, ''L 'Oréal UNESCO For Women in Science*, beka jaso duen Espainiako lehena izan da programaren 17 urteetan.

## Biografia 
### Prestakuntza 
Alonso Betanzosek Ingeniaritza Kimikoa ikasi zuen Santiagoko Unibertsitatean. Informatikako teknologiara (IKT) datu-aplikazioaren bidez iritsi zen. Bere tesina informatika biomedikoan zentratu zuen, medikuntzarekin eta klinikarekin lotutako arloetan teknika informatikoen aplikazioa aztertuz, eta zehazkiago, jaio aurrekoen monitorizazioa. Emakumeekin lotuta zegoelako (genero-ikuspegia faltan botatzen zuen unibertsitateko karreran), oso ikerketa-eremu berria zelako eta beste adar batzuetako profesionalekin diziplinarteko ikasketa-arloa zelako interesatu zitzaion. Informatika klinikoan ikertzen jarraitu zuen.

Gero, 1988an, doktoretza-ondoko bat egin zuen Augustako Unibertsitateko (Estatu Batuak) Medical College of Georgian (Georgiako Medikuen Elkargoa), eta han hasi zuen bere ikerketa-esperientzia Ingeniaritza Biomedikoko departamentuan. Ingurune klinikoetan aplikatutako sistema adimendunak ikertzeko zentro batean lan egin zuen. Alonso Betanzosek jaio aurrekoen monitorizazioarekin jarraitu zuen, bere lana zainketa intentsiboetako unitateen eremura zabaldu zuen eta hainbat adarretako medikuekin kontaktua izan zuen, hala nola ZIUko arreta eta pediatria.

Ondoren, diziplina informatikoetan zentratu zen eta beste aplikazio eremu batzuetara hurbildu zen. Ingeniaritzan aerosorgailuen mantentze adimendunean lan egin du, piezak ondo dauden aztertzeko aldioro haietara igotzen diren profesionalak eduki beharrik ez izateko. Eta ontzietako eta autoetako piezen mantentze-lanetan. 1991tik 2011ra sail horretan egin zuen bere ikerketa-ibilbidea,

Nabarmentzekoak dira "Scalable machine learning algorithms: Beyond classification and regression" eta "LOCAW (Low-Carbon at Work: modelling agents and organisations to achieve transition to a low-carbon Europe" ikerketa-proiektuak.

2020an, eratu berritan, Ekonomia Gaietarako eta Eraldaketa Digitalerako Ministerioaren Adimen Artifizialerako Aholku Batzordeko kide izaten hasi zen.

### Konpromisoa 
2013tik Adimen Artifizialerako Espainiako Elkarteko (AEPIA) presidentea da, baita UDCko irakaslea eta LIDIA ikerketa-taldeko koordinatzailea ere.

## Lanak 
Bere argitalpen ugarien artean, gaztelaniazko eta galizierazko dibulgazio-liburuak nabarmentzen dira:

* *Fundamentos de inteligencia artificial*. Amparo Alonso Betanzos, Vicente Moret Bonillo. Universidade Da Coruña. 1998ko edizioa eta 2005eko edizioa.
* *Fundamentos de Intelixencia Artificial.* Vicente Moret-Bonillo, Amparo Alonso-Betanzos, Mariano Cabrero-Canosa, Bertha Guijarro-Berdiñas eta Eduardo Mosqueira-Rey. 2008

## Sariak eta ohoreak 
* 1998an, *L 'Oréal UNESCO For Women in Science* programan beka jaso zuen.
* 2020an *Maria Josefa Wonenburger Planells saria'' jaso zuen, Galiziako Xuntak emana, zientzia eta teknologian garrantzitsuak diren galiziar zientzialarien ibilbidea aitortzeko.

## Erreferentziak 
## Kanpo estekak 
* Amparo Alonsoren twitter orria
* Amparo Alonsoren perfil orria
* "Vamos a ver robots por la calle en cinco años"